**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Mauro Morelli** (født 17. september 1935 i Avanhandava i delstaten São Paulo i Brasil, død 9.oktober 2023 i Belo Horizonte)[] var en brasiliansk katolsk geistlig og biskop av Duque de Caxias.

Liv og virke
------------

### Bakgrunn

Mauro Morelli var sønn av Eduardo Morelli og Rosa Gomes, og han vokste opp i Penápolis i delstaten São Paulo. Hans videregående skolegang og klassiske studier ble ved *São Fidélis Seminário Seminário* i Piracicaba. Filosofistudiene tok han ved *Seminário Maior de Nossa Senhora da Conceição* i Viamão i delstaten Rio Grande do Sul, og teologi studerte han ved Saint Mary's Seminary and University i Baltimore i USA.

### Prest

Mauro Morelli ble presteviet den 28. april 1965.

### Hjelpebiskop i São Paulo

Pave Paul VI utnevnte ham den 12. desember 1974 til hjelpebiskop i São Paulo og titulærbiskop av Vatarba. Erkebiskopen av São Paulo, kardinal Paulo Evaristo Arns, bispeviet ham den 25. januar året etter i *Catedral da Sé*; medkonsekrerende var Benedito de Ulhôa Vieira og José Thurler, begge hjelpebiskoper i São Paulo.[]

### Biskop av Duque de Caxias

Den 25. mai 1981 ble han utnevnt til første biskop av Duque de Caxias. Morelli engasjerte seg sterkt for bekjempelsen av sult og fattigdom.

I sitt biskoppelige virke rngasjerte han seg for en kirke åpen for verdens problemer og i kampen for menneskeverdet. Fra 1986 til 1990 var han sammen med presbyterianske pastor Jaime Wright og Dom Waldyr Calheiros medlem av det rettsslige ledelse av *Serviço Paz e Justiça na América Latina*, SERPAJ-AL, en internasjonal organisasjon for forsvar av menneskerettigheter, og rådgivende organ froerr[*klargjør*] FN, hvis leder Adolfo Pérez Esquivel i 1980 mottok Nobels fredspris.[]

### Emeritert

Den 30. mars 2005 innvilget pave Johannes Paul II hans førtidige avskjedssøknad. Den hadde Morelli bedt om for å kunne engasjere seg sterkere for sosiale prosjekter. Han døde i en alder av 88 år i sykehuset *Mater Dei* i Belo Horizonte.

Som emeritert biskop bodde han i byen São Roque de Minas i Serra da Canastra i bispedømmet Luz. Han planla byggingen et interreligiøst senter for diskusjon om miljøet og et område dedikert til familiejordbruk i regionen. Han var også planleller av en ferd til hovendtaden Brasília for å forsvare forbedringen av det nasjonale skolemåltidsprogrammet i den nasjonale kongressen.[]

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard of Norfolk (1829-1892) \*1872
* Kardinal Mariano Rampolla del Tindaro (1843-1913) \*1882
* Kardinal Rafael Merry del Val y Zulueta (1865-1930) \*1900
* Erkebiskop Leopoldo Duarte e Silva (1867-1938) \*1904
* Biskop Paulo de Tarso Campos \* (1895-1970 \*1935
* Kardinal Agnelo Rossi (1913-1995) \*1956
* Kardinal Paulo Evaristo Arns, O.F.M. (1921-2016) \*1966
* Biskop *Mauro Morelli* (1935-2023) \*1975

Referanser
----------

1. ↑   L'Osservatore Romano, besøkt 10. oktober 2023[Hentet fra Wikidata]
2. ↑  Papa aceita renúncia de dom Mauro Morelli
3. ↑  morelli, lest 14. oktober 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI
 |